**АКТИВНОСТИ  
Делегација у Парламентарној скупштини Медитерана  
XI сазив (3. јун 2016 – 3. август 2020)**

* У Дому Народне скупштине, 21. и 22. фебруара 2019. године, одржано је 13. пленарно заседање Парламентарне скупштине Медитерана. Током заседања, на ком су присуствовали парламентарци из 28 земаља, потписан је меморандум о разумевању између Парламентарне скупштине Медитерана и Интерпарламентарне скупштине православља, изабран је нови председник ПСМ, као и нови чланови бироа ове организације и додељене награде ПСМ лауреатима за 2018. годину.
* Оливера Огњановић, у својству представника Парламентарне скупштине Медитерана, учествовала на Петој глобалној конференцији младих парламентараца ИПУ „Промовисањe одрживости, заштита интереса будућих генерација“, 14. и 15. децембра 2018. године у Парламенту Азербејџана у Бакуу.
* Члан сталне делегације Народне скупштине у Парламентарној скупштини Медитерана, председник Трећег сталног одбора и потпредседник ПС Медитерана Александра Малетић, учествовала на 35. састанку Бироа ПС Медитерана, 5. новембра 2018. године у Лисабону, Португалија.
* Народна скупштина је 12. и 13. јула 2018. године била домаћин Парламентарне конференције на високом нивоу о олакшавању трговине и инвестицијама на западном Балкану, коју су организовале Парламентарна скупштина Медитерана (ПСМ) и Светска трговинска организације (СТО).
* Чланице сталне делегације Народне скупштине у ПС Медитерана Тијана Давидовац и Јелена Жарић Ковачевић учествовале су на генералној скупштини и обележавању двадесет пете годишњице Интерпарламентарне скупштине православља, од 25. до 30. јуна 2018. године у Атини.
* Делегација Народне скупштине коју је предводила Тијана Давидовац, учествовала је 15. фебруара 2018. године на 12. годишњем пленарном заседању ПС Медитерана. У саставу делегације биле су и Јелена Зарић Ковачевић и Наташа Вучковић. Током заседања, делегација Србије је преузела обавезу организовања следећег годишњег заседања, које ће се одржати у Београду, у фебруару 2019. године.
* Александра Малетић, члан делегације Народне скупштине и потпредседник у Парламентарној скупштини Медитерана учествовала је као панелиста на Конференцији „Промовисање боље регионалне сарадње за паметне и хумане миграције на Медитерану“, која је одржана 16. и 17. новембра 2017. године на Малти. Конференција је одржана у организацији Интерпарламентарне уније и Парламентарне скупштине Медитерана.
* Народна скупштина била је домаћин председнику Парламентарне скупштине Медитерана Педру Рокеу 7. септембра 2017. године и том приликом одржани су одвојени сусрети са председницом Народне скупштине Мајом Гојковић, делегацијом Народне скупштине у Парламентарној скупштини Медитерана и члановима Одбора за спољне послове.
* Члан сталне делегације у Парламентарној скупштини Медитерана Александра Малетић изабрана је за председницу Сталног одбора ПСМ на 11. Пленарном заседању ПСМ, које је одржано 23. и 24. фебруара 2017. године у Порту, Португалија. На ПСМ је одлучено и да Србија буде домаћин наредног заседања, које ће се одржати 2018. године. Поред шефа делегације Моме Чолаковића на заседању је учествовао и члан делегације Енис Имамовић.